जनवरी में भी आईजीएनपी में चलेगा 4 में से 2 समूह में पानी
रबीकेसीजन में जनवरी माह के दौरान भी आईजीएनपी में चार में से दो समूह चलाकर सिंचाई पानी दिया जाएगा। सोमवार को चंडीगढ़ में हुई बीबीएमबी की तकनीकी समिति की बैठक में प्रदेश को मांग के अनुसार सिंचाई पानी की स्वीकृति मिल गई है। इससे किसानों को राहत मिलेगी। इस साल अभी तक मावठ की बारिश नहीं हुई है इसलिए सिंचाई पानी की जरूरत महसूस की जा रही है। मुख्य अभियंता राजकुमार चौधरी ने बताया कि जनवरी माह के दौरान किसानों की मांग प्रदेश के शेयर को देखते हुए आईजीएनपी में चार में से दो समूह चलाने लायक पानी की मांग की गई थी। कमेटी ने इसकी स्वीकृति दे दी है। इसलिए अब जनवरी माह में पहले के मुताबिक ही रेगुलेशन जारी रहेगा। चौधरी ने यह भी कहा कि बैठक में नहरबंदी पर कोई चर्चा नहीं हुई।
^बीबीएमबी की बैठक में सिंचाई पानी से संबंधित प्रदेश के प्रस्ताव को मंजूरी दे दी है। बैठक में नहरबंदी को लेकर कोई चर्चा नहीं हुई राजकुमारचौधरी, मुख्य अभियंता, जलसंसाधन विभाग
चौधरी ने बताया कि प्रदेश को रावी व्यास से 12150, सतलुज वाया पंजाब से 1000 सतलुज वाया हरियाणा से 600 क्यूसेक पानी मिलेगा। इस तरह जनवरी माह में आईजीएनपी में 10300 क्यूसेक, भाखड़ा में 1200, सिद्धमुख नोहर में छह सौ क्यूसेक, खारा में ढाई सौ क्यूसेक तथा गंगनहर में 1300 क्यूसेक पानी दिया जाएगा। यह रेगुलेशन पूरे जनवरी माह में लागू रहेगा। गौरतलब है कि पिछले महीने हुई बैठक के बाद तीन जनवरी तक का रेगुलेशन तय कर दिया गया था। इसके बाद अधिकारियों ने पूरे जनवरी माह में यही रेगुलेशन जारी रहने की उम्मीद जताई थी।
hin_Deva hin_Deva hin_Deva hin_Deva